**ZÁKLADNÁ ŠKOLA, Budatínska 61, 851 06 Bratislava**

**Pokyny pre zákonných zástupcov žiakov ZŠ Budatínska 61 k organizácii režimu stravovania v školskej jedálni ZŠ Budatínska 61 (ďalej len ŠJ).**

**A/ Poplatky stravného na nákup potravín a réžie / VZN 15/2020/**

1. Poplatky za stravu v školskej jedálni :

* V septembri 2021 sa uhrádza plná výška stravného I. stupeň 20 x 1,21 = 24,20 EUR
* II. stupeň 20 x 1,30 = 26,20 EUR
* poplatky za režijne náklady vo výške 10,00 EUR / na mesiac paušálne
* preplatok zo stravy z minulého školského roku 2020/2021 sa odpočíta v mesiaci október 2021

**Ak sa žiak nebude stravovať v ŠJ preplatok za stravu sa vráti na účet zákonného zástupcu do konca októbra 2021**

**Záloha/ kaucia/z minulého školského roka bude vrátená na účet zákonného zástupcu do 31.8.2021**

**B/ Zápisný lístok na stravovanie**

1. Zákonní zástupcovia prihlasujú žiaka na stravovanie vyplnením a podpísaním zápisného lístka**./ uviesť od kedy sa dieťa bude stravovať a triedu**/ Zápisný lístok sa vypĺňa dvojmo – 1x pre zákonného zástupcu, 1x pre vedúcu ŠJ.

2. Zápisné lístky sú zverejnené na webovej stránke ZŠ. Zákonní zástupcovia, ktorí nemajú možnosť vytlačiť si zápisný lístok, si ho môžu vyzdvihnúť u vedúcej ŠJ / aj pri vchode do ZŠ /

**C/ Zabezpečenie diétneho stravovania**

1. Ak si zdravotný stav žiak vyžaduje osobitné diétne stravovanie, zákonní zástupcovia žiaka sú povinní predložiť potvrdenie od odborného lekára – špecialistu – napr. gastroenterológa, diabetológa, imunológa, atď. a oznámenie o individuálnom stravovaní.

2. Diétne stravovanie žiaka sa zabezpečuje:

* donáškou obeda do školy (vtedy zákonný zástupca uhrádza režijný poplatok vo výške 5,00 EUR mesačne). Podávanie obeda sa zabezpečuje po dohode zákonných zástupcov s riaditeľom a vedúcou ŠJ. Za kvalitu a zdravotnú nezávadnosť hotového prineseného jedla zodpovedajú v plnom rozsahu zákonní zástupcovia.

.

**D/ Odhlasovanie žiaka z obeda**

1. Na základe zápisného lístka je žiak automaticky prihlásený na každodenný odber obeda, pokiaľ ho zákonní zástupcovia z obeda na konkrétny deň neodhlásia.

2. Zákonní zástupcovia sú povinní odhlasovať žiaka z obeda **vopred do 7,30 hod. daného dňa.** Odhlášky, ktoré nebudú predložené do stanovenej hodiny, nebudú akceptované a zákonní zástupcovia pripravený obed uhradia v plnej výške .

3. V odôvodnených prípadoch, ak zákonní zástupcovia nestihnú odhlásiť žiaka do 7,30 h daného dňa z dôvodu choroby, návštevy lekára, keď sa žiak nestihne vrátiť do školy, môžu si prísť odobrať obed iba v prvý deň choroby od 12.00 do 12.15.

4. Ak zákonní zástupcovia opakovane porušujú režim stravovania, ktorého súčasťou je aj odhlasovanie žiaka z obeda, môže ZŠ žiaka vylúčiť zo školského stravovania.

**E/ Úhrada stravného**

1. Poplatok za obedy sa skladá z dvoch zložiek:

* doplatku na nákup potravín I. stupeň vo výške 1,21 EUR
* II. stupeň vo výške 1,30 EUR
* úhrady režijných nákladov vo výške 10,00 EUR / mesiac

2. Poplatok za obedy sa uhrádza vopred, najneskôr do 26. dňa v mesiaci, ktorý predchádza mesiacu, na ktorý sa vzťahuje poplatok za stravu.

3. Vyplnením a podpísaním zápisného lístka stravníka sa zákonní zástupcovia žiaka zaväzujú dodržiavať podmienky organizácie režimu stravovania, včas odhlasovať žiaka z obedov a pravidelne mesačne do 26. uhrádzať poplatky za stravovanie.

**Záverečné ustanovenia**

1. Pokyny sú povinní dodržiavať všetci zákonní zástupcovia žiakov ZŠ Budatínska 61

3. Pokyny sú zverejnené na webovom sídle ZŠ

3. Tieto pokyny nadobúdajú platnosť a účinnosť od 26. 08. 2021.

Bratislava 26. 08. 2021 Mgr. Marta Režnaková,v.r.

 riaditeľka ZŠ

 Darina Fazekasová,v.r.

 ved. ŠJ